CELEX: 
Language: el
Date: 2022-01-13 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για την εφαρμογή του κανονισμού (ΕΕ) αριθ. 2021/1139 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας, Αλιείας και Υδατοκαλλιέργειας σχετικά με περιπτώσεις μη συμμόρφωσης και περιπτώσεις σοβαρής μη συμμόρφωσης με τους κανόνες της κοινής αλιευτικής πολιτικής που μπορούν να οδηγήσουν σε διακοπή προθεσμίας πληρωμής ή σε αναστολή των πληρωμών στο πλαίσιο του εν λόγω ταμείου

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 13.1.2022
            
            
               για την εφαρμογή του κανονισμού (ΕΕ) αριθ. 2021/1139 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας, Αλιείας και Υδατοκαλλιέργειας σχετικά με περιπτώσεις μη συμμόρφωσης και περιπτώσεις σοβαρής μη συμμόρφωσης με τους κανόνες της κοινής αλιευτικής πολιτικής που μπορούν να οδηγήσουν σε διακοπή προθεσμίας πληρωμής ή σε αναστολή των πληρωμών στο πλαίσιο του εν λόγω ταμείου
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2021/1139 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας, Αλιείας και Υδατοκαλλιέργειας
                  1
                και ιδίως το άρθρο 42 παράγραφος 4 και το άρθρο 43 παράγραφος 4,
            
            
               Εκτιμώντας τα ακόλουθα:
            
            
               (1)Η επίτευξη των στόχων της κοινής αλιευτικής πολιτικής (στο εξής: ΚΑΠ) που περιέχονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
                δεν θα πρέπει να υπονομεύεται από κράτη μέλη που παραβιάζουν τους κανόνες της ΚΑΠ. Σύμφωνα με το άρθρο 41 του κανονισμού (ΕΕ) αριθ. 1380/2013, η οικονομική βοήθεια από το Ευρωπαϊκό Ταμείο Θάλασσας, Αλιείας και Υδατοκαλλιέργειας (στο εξής: ΕΤΘΑΥ) εξαρτάται από τη συμμόρφωση των κρατών μελών με τους κανόνες της ΚΑΠ. Η μη συμμόρφωση των κρατών μελών με τους κανόνες της ΚΑΠ θα μπορούσε να οδηγήσει σε διακοπή ή σε αναστολή των πληρωμών ή στην εφαρμογή διόρθωσης της οικονομικής βοήθειας που χορηγεί η Ένωση στο πλαίσιο της ΚΑΠ. 
            
            
               (2)Στα άρθρα 96 και 97 του κανονισμού (ΕΕ) αριθ. 2021/1060
                  3
                του Ευρωπαϊκού Κοινοβουλίου και του Συμβουλίου για τον καθορισμό κοινών διατάξεων ορίζονται οι όροι βάσει των οποίων μπορούν να επιβληθούν, αντίστοιχα, η διακοπή προθεσμίας πληρωμής ή η αναστολή των πληρωμών. Τα δύο αυτά άρθρα προβλέπουν ότι οι ειδικοί κανόνες για το ΕΤΘΑY μπορούν να αποτελέσουν ειδική βάση για τη διακοπή και την αναστολή που συνδέονται με τη μη συμμόρφωση προς τους κανόνες που ισχύουν στο πλαίσιο της ΚΑΠ.
            
            
               (3)Είναι αναγκαίο να παρέχεται ασφάλεια δικαίου στα κράτη μέλη κατά την εφαρμογή των επιχειρησιακών προγραμμάτων στο πλαίσιο του ΕΤΘΑΥ και, κατά συνέπεια, είναι αναγκαίο να καθοριστούν οι περιπτώσεις μη συμμόρφωσης με τους κανόνες της ΚΑΠ που οδηγούν σε διακοπή των προθεσμιών πληρωμής, καθώς και οι περιπτώσεις σοβαρής μη συμμόρφωσης με τους κανόνες της ΚΑΠ που οδηγούν σε αναστολή των πληρωμών.
            
            
               (4)Οι περιπτώσεις που οδηγούν σε διακοπή των προθεσμιών πληρωμής θα πρέπει να αφορούν τη μη συμμόρφωση με τους κανόνες της ΚΑΠ που είναι απαραίτητοι για τη διατήρηση και την περιβαλλοντική βιωσιμότητα των θαλάσσιων βιολογικών πόρων. 
            
            
               (5)Οι περιπτώσεις που οδηγούν σε αναστολή των πληρωμών θα πρέπει να είναι εκείνες στις οποίες, εκτός από τη μη συμμόρφωση που οδηγεί σε διακοπή των προθεσμιών πληρωμής, το οικείο κράτος μέλος δεν έχει λάβει τα αναγκαία μέτρα για τη διόρθωση της κατάστασης που προκάλεσε αυτήν τη μη συμμόρφωση.
            
            
               (6)Το άρθρο 22 παράγραφος 4 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου προβλέπει ότι η μη υποβολή έκθεσης σχετικά με την ισορροπία μεταξύ της αλιευτικής ικανότητας του στόλου και των αλιευτικών δυνατοτήτων και/ή η μη εφαρμογή του σχεδίου δράσης για τα τμήματα του στόλου με εντοπισμένο διαρθρωτικό πλεόνασμα μπορεί να επιφέρει ανάλογη διακοπή ή αναστολή της σχετικής οικονομικής βοήθειας της Ένωσης προς το εν λόγω κράτος μέλος όσον αφορά τις επενδύσεις για το σχετικό τμήμα ή τα σχετικά τμήματα του στόλου.
            
            
               (7)Το άρθρο 25 παράγραφος 7 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου προβλέπει επίσης ότι η αδυναμία ενός κράτους μέλους να συλλέξει δεδομένα και/ή να τα παράσχει εγκαίρως στους τελικούς χρήστες μπορεί να επιφέρει ανάλογη διακοπή ή αναστολή της σχετικής οικονομικής βοήθειας της Ένωσης προς το εν λόγω κράτος μέλος.
            
            
               (8)Δεδομένου ότι είναι σημαντικό να διασφαλιστεί η εναρμονισμένη και ισότιμη μεταχείριση των οικονομικών φορέων σε όλα τα κράτη μέλη από την αρχή της περιόδου προγραμματισμού, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               (9)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Ταμείου Θάλασσας, Αλιείας και Υδατοκαλλιέργειας,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1 
               Περιπτώσεις μη συμμόρφωσης
            
            
               Οι περιπτώσεις μη συμμόρφωσης ενός κράτους μέλους με τους κανόνες της κοινής αλιευτικής πολιτικής (ΚΑΠ) που μπορούν να ενεργοποιήσουν τη διακοπή της προθεσμίας πληρωμής για αίτηση πληρωμής σύμφωνα με το άρθρο 42 του κανονισμού (ΕΕ) αριθ. 2021/1139 καθορίζονται στο παράρτημα του παρόντος κανονισμού.
            
         
         
            
               Άρθρο 2 
               Περιπτώσεις σοβαρής μη συμμόρφωσης
            
            
               Οι περιπτώσεις σοβαρής μη συμμόρφωσης ενός κράτους μέλους με τους κανόνες που ισχύουν στο πλαίσιο της κοινής αλιευτικής πολιτικής οι οποίες μπορούν να ενεργοποιήσουν την αναστολή των πληρωμών, σύμφωνα με το άρθρο 43 του κανονισμού (ΕΕ) αριθ. 2021/1139, είναι οι περιπτώσεις μη συμμόρφωσης που ορίζονται στο άρθρο 1 στις οποίες ένα κράτος μέλος που υπόκειται σε διακοπή της προθεσμίας πληρωμής για αίτηση πληρωμής, σύμφωνα με το άρθρο 42 του κανονισμού (ΕΕ) αριθ. 2021/1139, δεν λαμβάνει τα αναγκαία μέτρα συμμόρφωσης εντός της περιόδου της εν λόγω διακοπής. 
            
            
               Άρθρο 3 
               Έναρξη ισχύος
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 13.1.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        Κανονισμός (ΕΕ) 2021/1139 του Ευρωπαϊκού Κοινοβουλίου και του Συμβουλίου, της 7ης Ιουλίου 2021, για το Ευρωπαϊκό Ταμείο Θάλασσας, Αλιείας και Υδατοκαλλιέργειας και την τροποποίηση του κανονισμού (ΕΕ) 2017/1004 (ΕΕ L 247 της 13.7.2021, σ. 1).
               
               
                  
                     (2)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (3)
                  
                        Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (ΕΕ L 231 της 30.6.2021, σ. 159).
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               ΠΕΡΙΠΤΩΣΕΙΣ ΜΗ ΣΥΜΜΟΡΦΩΣΗΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1  
            
            
                     
                        Περιπτώσεις μη συμμόρφωσης
                     
                  
                  
                     
                        Νομική βάση
                     
                  
               
                     
                        Κατηγορία 1: Μη διασφάλιση της τήρησης της κατανομής των αλιευτικών δυνατοτήτων στα κράτη μέλη σύμφωνα με τα άρθρα 16-17 του κανονισμού (ΕΕ) αριθ. 1380/2013
                           1
                        
                     
                  
               
                     
                        1.1
                     
                  
                  
                     
                        Μη τήρηση των κανόνων σχετικά με τις αλιευτικές άδειες και τις άδειες αλίευσης.
                     
                  
                  
                     
                        Άρθρο 6 παράγραφοι 2 έως 4 και άρθρο 7 παράγραφοι 2 και 4 του κανονισμού ελέγχου (ΕΚ) αριθ. 1224/2009
                           2
                        
                     
                  
               
                     
                        1.2
                     
                  
                  
                     
                        Μη παρακολούθηση της χρήσης των αλιευτικών δυνατοτήτων, ιδίως με τη μη καταγραφή όλων των δεδομένων που καταχωρίζονται στο ημερολόγιο αλιείας, των δηλώσεων μεταφόρτωσης, των δηλώσεων εκφόρτωσης, των δελτίων πώλησης ή των δηλώσεων ανάληψης και/ή μη παρακολούθηση της αλιευτικής προσπάθειας, και με τη μη διασφάλιση της ακρίβειας και της έγκαιρης υποβολής των εν λόγω δεδομένων. 
                     
                  
                  
                     
                        Άρθρο 33 παράγραφος 1 και άρθρο 109 παράγραφος 2 του κανονισμού ελέγχου (ΕΚ) αριθ. 1224/2009 
                     
                  
               
                     
                        1.3
                     
                  
                  
                     
                        Μη κοινοποίηση στην Επιτροπή των συγκεντρωτικών δεδομένων σχετικά με τα αλιεύματα που εκφορτώνονται και την αλιευτική προσπάθεια.
                     
                  
                  
                     
                        Άρθρο 33 παράγραφοι 2 και 4 του κανονισμού ελέγχου (ΕΚ) 1224/2009
                     
                  
               
                     
                        1.4
                     
                  
                  
                     
                        Μη απαγόρευση της αλιείας όταν οι ποσοστώσεις, μεταξύ άλλων στο πλαίσιο των συμφωνιών σύμπραξης βιώσιμης αλιείας (ΣΣΒΑ) και των περιφερειακών οργανώσεων διαχείρισης της αλιείας (ΠΟΔΑ), και/ή η αλιευτική προσπάθεια έχουν εξαντληθεί.
                     
                  
                  
                     
                        Άρθρο 35 του κανονισμού ελέγχου (ΕΚ) 1224/2009
                     
                  
               
                     
                        Κατηγορία 2: Μη τήρηση των μέτρων διατήρησης και/ή μη προστασία ευαίσθητων ειδών και οικοτόπων με σκοπό την επίτευξη περιβαλλοντικά βιώσιμων δραστηριοτήτων αλιείας και υδατοκαλλιέργειας μακροπρόθεσμα, όπως ορίζεται στο άρθρο 2 του κανονισμού (ΕΕ) αριθ. 1380/2013
                     
                  
               
                     
                        2.1
                     
                  
                  
                     
                        Μη διασφάλιση λεπτομερούς και ακριβούς τεκμηρίωσης όλων των αλιευτικών ταξιδιών και επαρκούς ικανότητας και μέσων για την παρακολούθηση της συμμόρφωσης με την υποχρέωση εκφόρτωσης σύμφωνα με τις αρχές της αποδοτικότητας και της αναλογικότητας.
                     
                  
                  
                     
                        Άρθρο 15 παράγραφος 13 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        2.2
                     
                  
                  
                     
                        Μη εφαρμογή της απαγόρευσης αλίευσης, διατήρησης επί του σκάφους, μεταφόρτωσης ή εκφόρτωσης ειδών ιχθύων ή οστρακοειδών που αναφέρονται στο παράρτημα IV της οδηγίας 92/43/ΕΟΚ (εκτός εάν χορηγούνται παρεκκλίσεις σύμφωνα με το άρθρο 16 της εν λόγω οδηγίας). 
                     
                  
                  
                     
                        Άρθρο 10 του κανονισμού (ΕΕ) 2019/1241 σχετικά με τεχνικά μέτρα
                           3
                        
                     
                  
               
                     
                        2.3
                     
                  
                  
                     
                        Μη εφαρμογή της απαγόρευσης αλίευσης, διατήρησης επί του σκάφους, μεταφόρτωσης ή εκφόρτωσης θαλάσσιων θηλαστικών ή θαλάσσιων ερπετών που αναφέρονται στα παραρτήματα II και IV της οδηγίας 92/43/ΕΟΚ και ειδών θαλάσσιων πτηνών που καλύπτονται από την οδηγία 2009/147/ΕΚ.
                     
                  
                  
                     
                        Άρθρο 11 παράγραφος 1 του κανονισμού (ΕΕ) 2019/1241 σχετικά με τεχνικά μέτρα
                     
                  
               
                     
                        2.4
                     
                  
                  
                     
                        Μη συλλογή επιστημονικών δεδομένων σχετικά με τα παρεμπίπτοντα αλιεύματα ευαίσθητων ειδών και ορισμένων θαλάσσιων πτηνών.
                     
                  
                  
                     
                        Άρθρο 11 παράγραφος 4 και παράρτημα XIII σημείο 2 του κανονισμού (ΕΕ) 2019/1241 σχετικά με τεχνικά μέτρα
                     
                  
               
                     
                        2.5
                     
                  
                  
                     
                        Κατά περίπτωση και σύμφωνα με τις βέλτιστες διαθέσιμες επιστημονικές γνωμοδοτήσεις, μη παρακολούθηση και μη αξιολόγηση της αποτελεσματικότητας των εφαρμοζόμενων μέτρων μετριασμού.
                     
                  
                  
                     
                        Άρθρο 11 παράγραφος 4 και παράρτημα XIII σημείο 4 του κανονισμού (ΕΕ) 2019/1241 σχετικά με τεχνικά μέτρα
                     
                  
               
                     
                        2.6
                     
                  
                  
                     
                        Μη απαγόρευση της χρήσης των αλιευτικών εργαλείων που ορίζονται στο παράρτημα II του κανονισμού (ΕΕ) 2019/1241 σχετικά με τεχνικά μέτρα με στόχο την προστασία των ευαίσθητων ενδιαιτημάτων.
                     
                  
                  
                     
                        Άρθρο 12 του κανονισμού (ΕΕ) 2019/1241 σχετικά με τεχνικά μέτρα
                     
                  
               
                     
                        2.7
                     
                  
                  
                     
                        Μη τήρηση των κανόνων που διέπουν την επιστημονική έρευνα.
                     
                  
                  
                     
                        Άρθρο 25 παράγραφος 1 στοιχείο ε) του κανονισμού 2019/1241 σχετικά με τεχνικά μέτρα 
                     
                  
               
                     
                        2.8
                     
                  
                  
                     
                        Μη θέσπιση και μη εφαρμογή σχεδίων διαχείρισης του χελιού.
                     
                  
                  
                     
                        Άρθρο 2 παράγραφοι 1, 3 και 10, άρθρο 5 παράγραφος 2 και άρθρο 6 παράγραφος 1 του κανονισμού (ΕΚ) αριθ. 1100/2007 του Συμβουλίου για το ευρωπαϊκό χέλι
                           4
                        .
                     
                  
               
                     
                        2.9
                     
                  
                  
                     
                        Μη τήρηση των μέτρων διατήρησης για το χέλι (μείωση της αλιευτικής προσπάθειας, κατά περίπτωση, και επίτευξη των στόχων).
                     
                  
                  
                     
                        Άρθρο 8 παράγραφος 1 του κανονισμού (ΕΚ) αριθ. 1100/2007 του Συμβουλίου για το ευρωπαϊκό χέλι
                     
                  
               
                     
                        2.10
                     
                  
                  
                     
                        Μη υποβολή έκθεσης στην Επιτροπή σχετικά με την παρακολούθηση, την αποτελεσματικότητα και τα αποτελέσματα των μέτρων διατήρησης για το χέλι.
                     
                  
                  
                     
                        Άρθρο 9 του κανονισμού (ΕΚ) αριθ. 1100/2007 του Συμβουλίου για το ευρωπαϊκό χέλι
                     
                  
               
                     
                        2.11
                     
                  
                  
                     
                        Μη υποβολή ετήσιας έκθεσης στην Επιτροπή σχετικά με την εφαρμογή των κανόνων που διέπουν την αφαίρεση πτερυγίων καρχαρία.
                     
                  
                  
                     
                        Άρθρο 6 του κανονισμού (ΕΚ) αριθ. 1185/2003, της 26ης Ιουνίου 2003, σχετικά με την αφαίρεση πτερυγίων καρχαρία επί του σκάφους
                           5
                        
                     
                  
               
                     
                        Κατηγορία 3: Μη διατήρηση σχέσεων εξωτερικής αλιείας σύμφωνα με τις διεθνείς υποχρεώσεις και τους στόχους πολιτικής και τις αρχές που καθορίζονται στο άρθρο 28 του κανονισμού (ΕΕ) αριθ. 1380/2013
                     
                  
               
                     
                        3.1
                     
                  
                  
                     
                        Μη διασφάλιση της δυνατότητας των αλιευτικών σκαφών της Ένωσης που φέρουν τη σημαία κράτους μέλους και αλιεύουν εκτός των υδάτων της Ένωσης να παρέχουν λεπτομερή και έγκυρη τεκμηρίωση για όλες τις αλιευτικές και μεταποιητικές δραστηριότητες.
                     
                  
                  
                     
                        Άρθρο 31 παράγραφος 8 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        3.2
                     
                  
                  
                     
                        Μη διασφάλιση ότι τα αλιευτικά σκάφη της Ένωσης εκτός των υδάτων της Ένωσης είναι αδειοδοτημένα σύμφωνα με τις οικείες διατάξεις του κανονισμού (ΕΕ) 2017/2403 σχετικά με τη βιώσιμη διαχείριση των εξωτερικών αλιευτικών στόλων.
                     
                  
                  
                     
                        Άρθρο 5 παράγραφος 1, άρθρο 6 παράγραφοι 2 και 4, άρθρο 7 παράγραφοι 3 έως 7, άρθρο 11 παράγραφος 1, άρθρο 18 παράγραφος 1 και άρθρο 25 παράγραφος 1 του κανονισμού (ΕΕ) 2017/2403 σχετικά με τη βιώσιμη διαχείριση των εξωτερικών αλιευτικών στόλων
                           6
                        
                     
                  
               
                     
                        Κατηγορία 4: Μη διασφάλιση ισορροπίας μεταξύ της αλιευτικής ικανότητας του στόλου και των φυσικών πόρων, σύμφωνα με τις απαιτήσεις του άρθρου 22 του κανονισμού (ΕΕ) αριθ. 1380/2013
                     
                  
               
                     
                        4.1
                     
                  
                  
                     
                        Μη εφαρμογή μέτρων για την προσαρμογή της αλιευτικής ικανότητας του στόλου στις αλιευτικές δυνατότητες, λαμβανομένων υπόψη των τάσεων και των βέλτιστων επιστημονικών γνωμοδοτήσεων, με στόχο την επίτευξη σταθερής και διαρκούς ισορροπίας μεταξύ τους.
                     
                  
                  
                     
                        Άρθρο 22 παράγραφος 1 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        4.2
                     
                  
                  
                     
                        Μη εκπόνηση χωριστών αξιολογήσεων για τους στόλους στις εξόχως απόκεντρες περιοχές και για τα σκάφη που αλιεύουν αποκλειστικά εκτός των υδάτων της Ένωσης.
                     
                  
                  
                     
                        Άρθρο 22 παράγραφος 3 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        4.3
                     
                  
                  
                     
                        Μη διασφάλιση ότι πριν από κάθε αποχώρηση από τον στόλο με την παροχή δημόσιας ενίσχυσης αποσύρεται η αντίστοιχη αλιευτική άδεια και οι άδειες αλίευσης και ότι η αποσυρθείσα αλιευτική ικανότητα δεν αναπληρώνεται.
                     
                  
                  
                     
                        Άρθρο 22 παράγραφοι 5 και 6 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        4.4
                     
                  
                  
                     
                        Μη διασφάλιση της τήρησης του ανώτατου ορίου αλιευτικής ικανότητας που ορίζεται στο παράρτημα ΙΙ του κανονισμού (ΕΕ) αριθ. 1380/2013 σχετικά με την ΚΑΠ.
                     
                  
                  
                     
                        Άρθρο 22 παράγραφος 7 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        4.5
                     
                  
                  
                     
                        Μη εφαρμογή του καθεστώτος εισόδου/εξόδου κατά τρόπο ώστε η είσοδος νέας αλιευτικής ικανότητας στον στόλο, χωρίς δημόσια ενίσχυση, να μην αντισταθμίζεται από την προηγούμενη απόσυρση αλιευτικής ικανότητας χωρίς τουλάχιστον ισόποση δημόσια ενίσχυση.
                     
                  
                  
                     
                        Άρθρο 23 παράγραφος 1 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
            
                     
                        4.6
                     
                  
                  
                     
                        Μη υποβολή στην Επιτροπή των πληροφοριών που πρέπει να καταγράφονται στο μητρώο αλιευτικού στόλου της Ένωσης, όπως ορίζεται στο άρθρο 24 παράγραφος 1 του κανονισμού (ΕΕ) αριθ. 1380/2013 σχετικά με την ΚΑΠ και στον εκτελεστικό κανονισμό της Επιτροπής σχετικά με το μητρώο αλιευτικού στόλου της Ένωσης.
                     
                  
                  
                     
                        Άρθρο 24 παράγραφος 2 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική, καθώς και εκτελεστικός κανονισμός (ΕΕ) 2017/218 της Επιτροπής, της 6ης Φεβρουαρίου 2017, σχετικά με το μητρώο αλιευτικού στόλου της Ένωσης
                           7
                         
                     
                  
               
                     
                        4.7 
                     
                  
                  
                     
                        Μη έλεγχος και μη παρακολούθηση της αλιευτικής ικανότητας και της ισχύος κινητήρα των αλιευτικών σκαφών.
                     
                  
                  
                     
                        Άρθρο 38, άρθρο 39 παράγραφος 2, άρθρο 40 παράγραφος 1 και άρθρο 41 του κανονισμού ελέγχου (ΕΚ) αριθ. 1224/2009
                     
                  
               
                     
                        Κατηγορία 5: Μη συμβολή στον στόχο της συλλογής επιστημονικών δεδομένων της ΚΑΠ, όπως ορίζεται στο άρθρο 2 παράγραφος 4 του κανονισμού (ΕΕ) αριθ. 1380/2013 
                     
                  
               
                     
                        5.1
                     
                  
                  
                     
                        Μη συλλογή και διαχείριση βιολογικών, περιβαλλοντικών, τεχνικών και κοινωνικοοικονομικών δεδομένων.
                     
                  
                  
                     
                        Άρθρο 25 παράγραφος 1 του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     
                  
               
                     
                        5.2
                     
                  
                  
                     
                        Μη συντονισμός των δραστηριοτήτων συλλογής δεδομένων με άλλα κράτη μέλη της ίδιας περιοχής.
                     
                  
                  
                     
                        Άρθρο 6 παράγραφος 4 και άρθρο 9 παράγραφος 1 του κανονισμού (ΕΕ) 2017/1004 σχετικά με το πλαίσιο για τη συλλογή δεδομένων
                           8
                        
                     
                  
               
                     
                        5.3
                     
                  
                  
                     
                        Μη διασφάλιση της ορθής εκτέλεσης των καθηκόντων των εθνικών ανταποκριτών.
                     
                  
                  
                     
                        Άρθρο 7 του κανονισμού (ΕΕ) 2017/1004 σχετικά με το πλαίσιο για τη συλλογή δεδομένων 
                     
                  
               
                     
                        5.4
                     
                  
                  
                     
                        Μη υποβολή ετήσιας έκθεσης για την εφαρμογή των εθνικών προγραμμάτων εργασίας για τη συλλογή δεδομένων στους τομείς της αλιείας και της υδατοκαλλιέργειας.
                     
                  
                  
                     
                        Άρθρο 11 παράγραφος 1 του κανονισμού (ΕΕ) 2017/1004 σχετικά με το πλαίσιο για τη συλλογή δεδομένων
                     
                  
               
                     
                        5.5
                     
                  
                  
                     
                        Μη συμμόρφωση με τους κανόνες χρήσης των δεδομένων.
                     
                  
                  
                     
                        Άρθρα 14, 16, 17, 19 και 20 του κανονισμού (ΕΕ) 2017/1004 σχετικά με το πλαίσιο για τη συλλογή δεδομένων
                     
                  
               
                     
                        Κατηγορία 6: Μη εφαρμογή αποτελεσματικού συστήματος ελέγχου για τη διασφάλιση της συμμόρφωσης με τους κανόνες της ΚΑΠ, όπως απαιτείται από το άρθρο 36 παράγραφος 3 του κανονισμού (ΕΕ) αριθ. 1380/2013
                     
                  
               
                     
                        6.1
                     
                  
                  
                     
                        Μη έλεγχος των δραστηριοτήτων που πραγματοποιούνται από κάθε φυσικό ή νομικό πρόσωπο εντός του πεδίου εφαρμογής της κοινής αλιευτικής πολιτικής στην επικράτεια των κρατών μελών και εντός των υδάτων που υπόκεινται στην κυριαρχία ή στη δικαιοδοσία τους.
                     
                  
                  
                     
                        Άρθρο 5 παράγραφος 1 του κανονισμού ελέγχου (ΕΚ) αριθ. 1224/2009
                     
                  
               
                     
                        6.2
                     
                  
                  
                     
                        Μη έλεγχος της πρόσβασης σε ύδατα και πόρους και των δραστηριοτήτων εκτός των ενωσιακών υδάτων που πραγματοποιούνται από ενωσιακά αλιευτικά σκάφη που φέρουν τη σημαία του κράτους μέλους.
                     
                  
                  
                     
                        Άρθρο 5 παράγραφος 2 του κανονισμού ελέγχου (ΕΚ) αριθ. 1224/2009
                     
                  
               
                     
                        6.3
                     
                  
                  
                     
                        Μη λήψη ενδεδειγμένων μέτρων και μη παραχώρηση επαρκών οικονομικών, ανθρώπινων και τεχνικών πόρων για τους ελέγχους, τις επιθεωρήσεις και την επιβολή των κανόνων.
                     
                  
                  
                     
                        Άρθρο 5 παράγραφος 3 του κανονισμού ελέγχου (ΕΚ) αριθ. 1224/2009
                     
                  
               
                     
                        6.4
                     
                  
                  
                     
                        Μη διασφάλιση ότι οι έλεγχοι, οι επιθεωρήσεις και η επιβολή πραγματοποιούνται χωρίς διακρίσεις όσον αφορά τομείς, σκάφη ή πρόσωπα και με βάση τη διαχείριση του κινδύνου.
                     
                  
                  
                     
                        Άρθρο 5 παράγραφος 4 του κανονισμού ελέγχου (ΕΚ) αριθ. 1224/2009
                     
                  
               
                     
                        6.5
                     
                  
                  
                     
                        Μη διασφάλιση της συμμόρφωσης με τους κανόνες που διέπουν τα εθνικά ελεγκτικά προγράμματα δράσης και τα προγράμματα ελέγχου και επιθεώρησης που θεσπίζει η Επιτροπή.
                     
                  
                  
                     
                        Άρθρο 46 και άρθρο 95 παράγραφος 4 του κανονισμού ελέγχου (ΕΚ) αριθ. 1224/2009
                     
                  
               
                     
                        6.6
                     
                  
                  
                     
                        Μη διασφάλιση της τήρησης των κανόνων εμπορίας, ιχνηλασιμότητας, πρώτης πώλησης και ζύγισης των προϊόντων αλιείας και υδατοκαλλιέργειας.
                     
                  
                  
                     
                        Άρθρο 56 παράγραφος 1, άρθρο 57 παράγραφος 1, άρθρο 58, άρθρο 59 παράγραφος 1 και άρθρο 60 παράγραφοι 1 και 2 του κανονισμού ελέγχου (ΕΚ) αριθ. 1224/2009
                     
                  
               
                     
                        6.7
                     
                  
                  
                     
                        Μη εφαρμογή των μέτρων που αποφασίζει η Επιτροπή για τη διασφάλιση της συμμόρφωσης των κρατών μελών με τους στόχους της ΚΑΠ όσον αφορά τα σχέδια δράσης που καταρτίζονται έπειτα από επαληθεύσεις ή αυτοτελείς επιθεωρήσεις, μεταξύ άλλων απαγόρευση της αλιείας, υποβολή εκθέσεων επαλήθευσης, αυτοτελούς επιθεώρησης και ελέγχου, αφαίρεση και μεταφορά ποσοστώσεων καθώς και έκτακτα μέτρα και μέτρα αλιευτικής προσπάθειας.
                     
                  
                  
                     
                        Άρθρα 36, 102, 104, 105, 106, 107 και 108 του κανονισμού ελέγχου (ΕΚ) αριθ. 1224/2009
                     
                  
               
                     
                        6.8
                     
                  
                  
                     
                        Μη τήρηση των απαιτήσεων όσον αφορά την ανάλυση, επαλήθευση και ανταλλαγή δεδομένων και πληροφοριών και την πρόσβαση σε αυτά.
                     
                  
                  
                     
                        Άρθρο 109 παράγραφοι 1, 3, 4, 6 και 8, άρθρο 110, άρθρο 111, άρθρο 114 και άρθρο 116 του κανονισμού ελέγχου (ΕΚ) αριθ. 1224/2009
                     
                  
               
                     
                        Κατηγορία 7: Μη εφαρμογή αποτελεσματικού συστήματος επιθεώρησης και επιβολής, όπως απαιτείται από το άρθρο 36 παράγραφος 3 του κανονισμού (ΕΕ) αριθ. 1380/2013
                     
                  
               
                     
                        7.1
                     
                  
                  
                     
                        Μη διενέργεια αποτελεσματικής επιτήρησης και επιθεωρήσεων.
                     
                  
                  
                     
                        Άρθρο 71, άρθρο 72 παράγραφοι 1 και 2, άρθρο 74, άρθρο 78 παράγραφος 1, άρθρο 80, άρθρο 83 παράγραφοι 1 και 2, άρθρο 84 παράγραφος 2, άρθρο 85 και άρθρο 87 του κανονισμού ελέγχου (ΕΚ) αριθ. 1224/2009 
                     
                  
               
                     
                        7.2
                     
                  
                  
                     
                        Μη συνεργασία με την Επιτροπή προκειμένου να διευκολυνθεί η εκτέλεση των καθηκόντων των υπαλλήλων της Επιτροπής κατά τη διάρκεια των αποστολών τους για επαληθεύσεις και αυτοτελείς επιθεωρήσεις και ελέγχους.
                     
                  
                  
                     
                        Άρθρο 96 παράγραφος 2 του κανονισμού ελέγχου (ΕΚ) αριθ. 1224/2009
                     
                  
               
                     
                        7.3
                     
                  
                  
                     
                        Μη καθορισμός των κριτηρίων για τον προσδιορισμό της σοβαρότητας της παράβασης των κανόνων της ΚΑΠ.
                     
                  
                  
                     
                        Άρθρο 3 παράγραφος 2 και άρθρο 42 του κανονισμού ΠΛΑ (ΕΚ) 1005/2008, καθώς και άρθρο 90 παράγραφος 1 του κανονισμού ελέγχου (ΕΚ) αριθ. 1224/2009
                     
                  
               
                     
                        7.4
                     
                  
                  
                     
                        Μη διασφάλιση της συστηματικής λήψης κατάλληλων μέτρων και επιβολής αποτελεσματικών, αναλογικών και αποτρεπτικών κυρώσεων και συνοδευτικών κυρώσεων για παραβάσεις των κανόνων της ΚΑΠ.
                     
                  
                  
                     
                        Άρθρο 89 παράγραφοι 1, 2 και 3 και άρθρο 90 του κανονισμού ελέγχου (ΕΚ) αριθ. 1224/2009, καθώς και άρθρα 43, 44, 45, 46 και 47 του κανονισμού ΠΛΑ (ΕΚ) αριθ. 1005/2008
                     
                  
               
                     
                        7.5
                     
                  
                  
                     
                        Μη εφαρμογή του συστήματος επιβολής μορίων για σοβαρές παραβάσεις που ισχύει για κατόχους αλιευτικών αδειών καθώς και για πλοιάρχους.
                     
                  
                  
                     
                        Άρθρο 92 παράγραφοι 1, 2 και 6 του κανονισμού ελέγχου (ΕΚ) αριθ. 1224/2009
                     
                  
               
                     
                        7.6
                     
                  
                  
                     
                        Μη διαχείριση του εθνικού μητρώου παραβάσεων.
                     
                  
                  
                     
                        Άρθρο 93 παράγραφος 1 του κανονισμού ελέγχου (ΕΚ) αριθ. 1224/2009
                     
                  
               
                     
                        Κατηγορία 8: Μη ανάληψη δράσης για την καταπολέμηση της παράνομης, λαθραίας και άναρχης (ΠΛΑ) αλιείας, όπως προβλέπεται στο άρθρο 36 παράγραφος 1 του κανονισμού (ΕΕ) αριθ. 1380/2013
                     
                  
               
                     
                        8.1
                     
                  
                  
                     
                        Μη λήψη μέτρων για τη διασφάλιση της πρόληψης, της αποτροπής και της εξάλειψης της ΠΛΑ αλιείας σύμφωνα με τον κανονισμό (ΕΚ) αριθ. 1005/2008.
                     
                  
                  
                     
                        Άρθρο 1 παράγραφος 2 του κανονισμού ΠΛΑ (ΕΚ) αριθ. 1005/2008
                     
                  
               
                     
                        8.2
                     
                  
                  
                     
                        Μη διενέργεια επαληθεύσεων σχετικά με το σύστημα πιστοποίησης αλιευμάτων.
                     
                  
                  
                     
                        Άρθρο 17 παράγραφοι 3 και 4 του κανονισμού ΠΛΑ (ΕΚ) αριθ. 1005/2008 
                     
                  
               
                     
                        8.3
                     
                  
                  
                     
                        Μη τήρηση των κανόνων που αφορούν εγκεκριμένους οικονομικούς φορείς (AEO).
                     
                  
                  
                     
                        Άρθρο 10 παράγραφος 2, άρθρο 16 παράγραφος 1, άρθρο 17 παράγραφος 1, άρθρο 20 παράγραφος 3, άρθρο 21 παράγραφοι 3, 5 και 7, άρθρο 23 παράγραφος 1, άρθρο 25, άρθρο 26 παράγραφος 2, άρθρο 27 παράγραφος 4, άρθρο 29 παράγραφος 1 και άρθρο 30 παράγραφος 1 του κανονισμού (ΕΚ) αριθ. 1010/2009
                           9
                        
                     
                  
               
                     
                        Κατηγορία 9: Μη τήρηση των κανόνων που διέπουν την κοινή οργάνωση των αγορών των προϊόντων αλιείας και υδατοκαλλιέργειας που θεσπίστηκε για να συμβάλει στην επίτευξη των στόχων της ΚΑΠ, όπως ορίζονται στο άρθρο 35 παράγραφος 1 του κανονισμού (ΕΕ) αριθ. 1380/2013
                     
                  
               
                     
                        9.1
                     
                  
                  
                     
                        Μη τήρηση των κριτηρίων αναγνώρισης των οργανώσεων παραγωγών και των διεπαγγελματικών οργανώσεων.
                     
                  
                  
                     
                        Άρθρο 14 παράγραφος 1 και άρθρο 16 παράγραφος 1 του κανονισμού (ΕΕ) αριθ. 1379/2013 για την κοινή οργάνωση των αγορών (ΚΟΑ)
                           10
                        
                     
                  
               
                     
                        9.2
                     
                  
                  
                     
                        Μη διενέργεια των απαιτούμενων ελέγχων σε αναγνωρισμένες συλλογικές οργανώσεις.
                     
                  
                  
                     
                        Άρθρο 18 παράγραφοι 1 και 2 του κανονισμού (ΕΕ) αριθ. 1379/2013 για την ΚΟΑ
                     
                  
               
         
         
            
                  
                     (1)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (2)
                  
                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
               
               
                  
                     (3)
                  
                        Κανονισμός (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 του Συμβουλίου (ΕΕ L 198 της 25.7.2019, σ. 105).
               
               
                  
                     (4)
                  
                        Κανονισμός (ΕΚ) αριθ. 1100/2007 του Συμβουλίου, της 18ης Σεπτεμβρίου 2007, για τη θέσπιση μέτρων για την ανασύσταση του αποθέματος ευρωπαϊκού χελιού (ΕΕ L 248 της 22.9.2007, σ. 17).
               
               
                  
                     (5)
                  
                        Κανονισμός (ΕΚ) αριθ. 1185/2003 του Συμβουλίου, της 26ης Ιουνίου 2003, σχετικά με την αφαίρεση πτερυγίων καρχαρία επί του σκάφους (ΕΕ L 167 της 4.7.2003, σ. 1).
               
               
                  
                     (6)
                  
                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).
               
               
                  
                     (7)
                  
                        Εκτελεστικός κανονισμός (ΕΕ) 2017/218 της Επιτροπής, της 6ης Φεβρουαρίου 2017, σχετικά με το μητρώο αλιευτικού στόλου της Ένωσης (ΕΕ L 34 της 9.2.2017, σ. 9).
               
               
                  
                     (8)
                  
                        Κανονισμός (ΕΕ) 2017/1004 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με τη θέσπιση ενωσιακού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική και για την κατάργηση του κανονισμού (ΕΚ) αριθ. 199/2008 του Συμβουλίου (ΕΕ L 157 της 20.6.2017, σ. 1).
               
               
                  
                     (9)
                  
                        Κανονισμός (ΕΚ) αριθ. 1010/2009 της Επιτροπής, της 22ας Οκτωβρίου 2009, για θέσπιση λεπτομερών κανόνων εφαρμογής του κανονισμού (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ L 280 της 27.10.2009, σ. 5).
               
               
                  
                     (10)
                  
                        Κανονισμός (ΕΕ) αριθ. 1379/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για την κοινή οργάνωση των αγορών των προϊόντων αλιείας και υδατοκαλλιέργειας, την τροποποίηση των κανονισμών του Συμβουλίου (ΕΚ) αριθ. 1184/2006 και (ΕΚ) αριθ. 1224/2009 και την κατάργηση του κανονισμού (ΕΚ) αριθ. 104/2000 του Συμβουλίου (ΕΕ L 354 της 28.12.2013, σ. 1).